Saidqahhor Xolxoʻjayev

Saidqahhor Muhammadkarim oʻgʻli Xolxoʻjayev – oʻzbekistonlik iqtisodchi, bankir. 2022-yil 22-avgustdan Toshkent shahar Chilonzor tumani hokimi.

 Tarjimai holi 
Saidqahhor Xolxoʻjayev 1981-yil Toshkent viloyatining Oqqoʻrgʻon tumanida tugʻilgan. 2002-yil Toshkent moliya institutini bakalavr, 2004-yilda esa magistratura darajasida tamomlagan.

Oʻn yetti yil davomida u bank sohasida ishlagan. Mehnat faoliyatini 2002-yilda Asakabank Shayxontohur filialida boshlab, 2015-yilda shu bank tizimida turli lavozimlarda ishlagan.

2015—2017-yillarda Vazirlar Mahkamasi Iqtisodiy rivojlantirish, tarkibiy oʻzgartirishlar, bank va moliya tizimlarini isloh qilish, erkin iqtisodiy va kichik iqtisodiy sanoat zonalari faoliyatini muvofiqlashtirish masalalari yigʻma axborot-tahlil departamenti Bank va moliya tizimlarini isloh qilish shoʻbasining Bank va moliya tizimlarini isloh qilish masalalari boʻyicha bosh mutaxassisi lavozimida ishlagan.

2017—2019-yillarda „Oʻzagrosugʻurta“ sugʻurta kompaniyasini boshqargan.

2019-yil martida Oʻzbekiston Respublikasi Markaziy banki raisi oʻrinbosari boʻlgan.

2020-yil dekabrda esa Iqtisodiy taraqqiyot va kambagʻallikni qisqartirish vazirining birinchi oʻrinbosari etib tayinlangan.

2022-yil 22-avgustdagi xalq deputatlari Chilonzor tuman Kengashining navbatdan tashqari 64-sessiyasi qaroriga binoan Chilonzor tumani hokimi etib tayinlandi.

 Manbalar 

Turkum:1981-yilda tugʻilganlar
Turkum:Toshkent moliya instituti bitiruvchilari
Turkum:Oʻzbekistonlik bankirlar
Turkum:Oʻzbekistonlik iqtisodchilar
Turkum:Oʻzbekiston tumanlari hokimlari